PRAVDA, 16. Júla 2014 (TASR)

Ministerka Zvolenská láka zubárov a gynekológov na vidiek Foto: Logo PravdaBratislava 16. júla (TASR) – “Zvolenská láka zubárov a gynekológov na vidiek”, informuje o zámeroch ministerky zdravotníctva dnešná PRAVDA. Opäť by mali ožiť zdravotné strediská, ktoré fungovali v minulosti v každej obci. “Zámerom ministerstva zdravotníctva je, aby vzniklo celkovo 140 integrovaných centier zdravotnej starostlivosti, pričom jedno by malo fungovať pre približne 30-tisíc ľudí,” uviedla riaditeľka komunikačného odboru rezortu zdravotníctva Zuzana Čižmáriková. Prácu v nových centrách by malo nájsť približne 2300 najmä mladých lekárov.

Ambiciózny plán za viac ako 250 miliónov eur však má jednu chybu, dodáva denník. Nie je isté, či sa nájdu lekári, ktorí v nich budú chcieť ordinovať. Tí sa dedinám dlhodobo vyhýbajú. Téme sa venuje denník na prvej a štvrtej strane.

Zdroj: Teraz.sk, spravodajský portál tlačovej agentúry TASR  
Zdroj:Copyright TASR . 2014